Bazéłega de ła Vèrzene de ła Candelaria (Tenerife)

Ła Baxełega de ła Vèrxene de ła Candelaria ła xe ła Ceza pì famoxa de łe Ìxole Canarie e de ła ìxoła de Tenerife. Ła se cata inte el munisipio de Candelaria, e ła xe dedicà a ła Vèrxene de ła Candelaria, patrona de łe Ìxole Canarie. Secondo la tradision l'imaxene de ła Vèrxene ła xe sta catà inte el 1392 da do pastori Guanci (i primi abitatori de łe ìxołe), so na rocia in riva al mar calche desenio prima de ła concuista de łe ìxołe da parte dei spagnoli. L'imaxene ła xe sta po mesa inte un cóvoło che se cata pròpio dadrio de ła baxełega atuałe. Inte el 1559 el papa Clemente VIII el ga dichiarà la Vèrxene de ła Candelaria patrona de łe Ìxole Canarie. Inte el 1672 xe sta costruio un gran tenpio che parò inte el 1789 el xe sta desfà da un insendio. Ła baxełega atuałe ła xe sta costruìa infrà el 1949 e el 1959. El tenpio el xe sta elevà da papa Benedetto XVI al rango de baxełega minor inte el 2011. Ła Baxełega de ła Vèrxene de ła Candelaria ła xe el santuario pì vixità de łe Ìxole Canarie e uno dei pì visitai de Spagna, co pì de 2,5 milioni de vixitadori ogni ano. Note Voxe ligae Tenerife Altri projeti Wikimedia Commons el detien imàjini o altri file so Baxéłega deła Vèrxene deła Candelaria el detien schemi gràfeghi so Ligamenti foresti Sito uficial Archivià il 22 de disenbre 2014 in Internet Archive.